02014421511020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1442 

ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ίδρυση και λειτουργία Καταστήματος Αφορολογήτων 
και Φορολογημένων Ειδών στον Κρατικό Αερολιμέ¬ 


να Κέρκυρας. 1 

Έγκριση υπερωριακής απασχόλησης υπαλλήλων των 
Περιφερειακών Υπηρεσιών Εμπορίου του Υπουρ¬ 
γείου Ανάπτυξης. 2 

Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας του Πε.Σ.Υ. Θεσσα¬ 
λίας για το Β' εξάμηνο του 2002 . 3 

Αύξηση των καταβαλλόμενων συντάξεων του Ταμείου 
Επικουρικής Ασφάλισης Προσωπικού Ταμείου Νο¬ 
μικών για το 2002. 4 

Καθορισμός τιμής εισιτηρίου εισόδου στο Κάστρο 

Πλαταμώνα. 5 

Προσθήκη τμημάτων στη Μουσική Σχολή Δήμου Νίκαιας 6 

Έγκριση μεταστέγασης Ωδείου Δήμου Έδεσσας. 7 

Έγκριση μεταβίβασης της άδειας ίδρυσης και λει¬ 
τουργίας του Ωδείου «ΜΟΥΣΙΚΟΣ ΤΟΝΟΣ». 8 

Έγκριση μεταστέγασης της Λυρικής Μουσικής Σχολής 9 
Τροποποίηση της ΥΠ.ΠΟ/ΚΑΤΕΧΝ/Δ/57745/26.9.2002 

απόφασης του Υπουργού Πολιτισμού. 10 

Αποδοχή παραίτησης ενός αναπληρωματικού μέλους 
στο Διοικητικό Συμβούλιο του Ταχ. Ταμιευτηρίου 
και διορισμός νέου. 11 


Τροποποίηση της 7001/2/321 -β/28.9.1988 απόφασης 


του Υπουργού Δημόσιας Τάξης «Εσωτερική διάρ¬ 
θρωση και λειτουργία της Υποδιεύθυνσης Δίωξης 
Ναρκωτικώντης Διεύθυνσης Ασφαλείας Θεσσαλο¬ 
νίκης» (Β'743). 12 

Σύσταση Νομικού Προσώπου με την επωνυμία «ΑΘΛΗ¬ 
ΤΙΚΟ ΚΕΝΤΡΟ ΔΗΜΟΥ ΑΒΔΗΡΩΝ». 13 


ΑΠΟΦΑΣΕΙ Σ 

Αριθ. Κ 3161 /68/Β0019 (1) 

Ίδρυση και λειτουργία Καταστήματος Αφορολογήτων και 
Φορολογημένων Ειδών στον Κρατικό Αερολιμένα Κέρ¬ 
κυρας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του Ν. 827/78 «περί ρυθ- 
μίσεως δασμολογικών θεμάτων και άλλων τινών διατάξε¬ 
ων» (ΦΕΚ194/Α/18.11.1978). 

2. Τις διατάξεις της παραγράφου 4 του άρθρου 120 του 
Ν. 2533/11.11.97 «χρηματιστηριακή αγορά παραγώγων 
και άλλες διατάξεις» (ΦΕΚ 228/Α/11.11.97). 

3. Τιςδιατάξειςτου άρθρου 17του Π.Δ. 86/79«περίσυ- 
στάσεως ιδιορρύθμου Ανωνύμου Εταιρείας δια την εκμε- 
τάλλευσιν καταστημάτων πωλήσεως αφορολογήτων και 
αδασμολόγητων ειδών και εγκαταστάσεως και λειτουρ¬ 
γίας τούτων εις τα σημεία εξόδου των επιβατών εξωτερι¬ 
κού» (ΦΕΚ17/Α/31.1.79). 

4. Το από 16.9.2002 έγγραφο της «Κ.Α.Ε.» Α.Ε., με το 
οποίο ζητά την ίδρυση Καταστήματος Αφορολογήτων και 
Φορολογημένων Ειδών στον Κρατικό Αερολιμένα Κέρκυ¬ 
ρας. 

5. Το 6230/1.10.2002 έγγραφο του Τελωνείου Κέρκυ¬ 
ρας με το οποίο μας υποβάλλει το από 1.10.2002 πρακτι¬ 
κό της συσταθείσας γνωμοδοτικής Επιτροπής μετά του 
σχετικού τοπογραφικού διαγράμματος. 

6. Την 1100383/1330/Α0006/31.10.2001 κοινή απόφαση 
του Πρωθυπουργού και Υπουργού Οικονομικών «καθορι¬ 
σμός αρμοδιοτήτων των Υφυπουργών Οικονομικών 
(ΦΕΚ 1485/Β/31.10.2001), αποφασίζουμε: 




































19100 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Εγκρίνουμε την Ίδρυση και Λειτουργία καταστήματος 
πωλήσεως Αδασμολόγητων, Αφορολογήτων και Φορολο¬ 
γημένων Ειδών, εντός του τελωνειακός ελεγχόμενου χώ¬ 
ρου στον Κρατικό Αερολιμένα Κέρκυρας στη θέση και 
έκταση, που προσδιορίζεται στο τοπογραφικό διάγραμ¬ 
μα, που συνοδεύει το από 1.10.2002 πρακτικό της Επιτρο¬ 
πής της παραγράφου 2 του άρθρου 17του Π.Δ. 86/1979. 

2. Το κατάστημα θα καταλαμβάνει επιφάνεια εμβαδού 
26,25 μ * 1 2 3 4 5 6 και θα βρίσκεται πάντοτε υπό τελωνειακή παρα¬ 
κολούθηση. 

3. Το δικαίωμα εκμετάλλευσης του καταστήματος αυ¬ 
τού ανήκει αποκλειστικά στην εταιρεία «Καταστήματα 
Αφορολογήτων Ειδών Α.Ε.». 

4. Η εγκατάσταση και λειτουργία του καταστήματος 
διέπεται από τις διατάξεις του Π.Δ. 86/79 όπως τροπο¬ 
ποιήθηκε και ισχύει καθώς και από τις διατάξεις των 
Υπουργικών Αποφάσεων και διαταγών, που έχουν εκδο- 
θεί με εξουσιοδότηση αυτού και ρυθμίζουν θέματα σχετι¬ 
κά με τον τρόπο λειτουργίας, ελέγχου κ.λ.π. των κατα¬ 
στημάτων, που εκμεταλλεύεται η εταιρεία «Καταστήματα 
Αφορολογήτων Ειδών» Α.Ε. 

5. Η απόφαση αυτή που δεν συνεπάγεται δαπάνη σε βά¬ 
ρος του Κρατικού Προϋπολογισμού, ναδημοσιευθείστην 
Εφημερίδα της Κυβερνήσεως. 

Αθήνα, 6 Νοεμβρίου 2002 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 

-♦- 

Αριθ. 2/56173/0022 (2) 

Έγκριση υπερωριακής απασχόλησης υπαλλήλωντων Πε¬ 
ριφερειακών Υπηρεσιών Εμπορίου του Υπουργείου 

Ανάπτυξης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν. 2592/98 (ΦΕΚ57/ 
Α/18.3.98). 

2. Την 485/31.10.2001 (ΦΕΚ 1484/Β/31.10.2001) κοινή 
απόφαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης». 

3. Την 1107147/1239/0006 Α/4.10.96 απόφαση του 
Πρωθυπουργού και Υπουργού Οικονομικών περί ανάθε¬ 
σης αρμοδιοτήτων στους Υφυπουργούς Οικονομικών. 

4. Την 2/80345/0004/8.11.1999 απόφαση «Μεταβίβαση 
εξουσίας υπογραφής σύμφωνα με το άρθρο 7 παρ.1 του 
Ν. 1943/91» (ΦΕΚ 2040/Β/19.11.99). 

4. Τις υπηρεσιακές ανάγκες. 

5. Το γεγονός ότι από την απόφαση αυτή προκαλείται 
δαπάνη της τάξεως των 46.000 ΕΥΡΩ σε βάρος του ειδι¬ 
κού λογαριασμού Μέτρων και Σταθμών, αποφασίζουμε: 

1. Εγκρίνουμε, για το από 15.10.2002 μέχρι 31.12.2002 
χρονικό διάστημα την καθιέρωση υπερωριακής εργασίας 
μέχρι της 22ας βραδυνής για διακόσιους είκοσι (220) 
υπαλλήλους των Περιφερειακών Υπηρεσιών Εμπορίου 
του Υπ. Ανάπτυξης. 

2. Έργο των παραπάνω υπαλλήλων, που θα εργασθούν 
υπερωριακά είναι ο έλεγχος των βυτιοφόρων αυτοκινή¬ 
των μεταφοράς και διανομής υγρών καυσίμων για την 
προστασία του καταναλωτικού κοινού από τυχόν καταδο¬ 


λιεύσεις κατά τις παραδόσεις του πετρελαίου θέρμαν¬ 
σης. 

3. Ώρες μηνιαίας απασχόλησης κατ’ άτομο μέχρι πενή¬ 
ντα (50). 

4. Οι Προϊστάμενοι των Περιφερειακών Υπηρεσιών 
Εμπορίου εξουσιοδοτούνται για τη σύσταση συνεργείων 
υπερωριακής απασχόλησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2002 

Οι Γ ενικοί Γ ραμματείς 
Δημοσιονομικής 

Πολιτικής Υπουργείου Υπουργείου 

Οικονομίας και Οικονομικών Ανάπτυξης 

I. ΚΟΥΣΟΥΛΑΚΟΣ Γ. ΑΓΡΑΦΙΩΤΗΣ 

-♦- 

Αριθ. 2/54145/0022 (3) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας του Πε.Σ.Υ. Θεσσαλίας για 
το Β' εξάμηνο του 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2470/97 αρθ. 18 όπως αντικατα- 
στάθηκεαπότο άρθρο 15 του Ν. 2592/98. 

2. Τις διατάξεις του Νόμου 2889/01 «Βελτίωση και εκ¬ 
συγχρονισμός του Εθνικού Συστήματος Υγείας και άλλες 
διατάξεις». 

3. Την ανάγκη υπερωριακής απασχόλησης των υπαλλή- 
λωντης Κεντρικής Υπηρεσίας του Πε.Σ.Υ. Θεσσαλίας, λό¬ 
γω των αυξημένων υπηρεσιακών αναγκών καθώς και της 
μεγάλης έλλειψης προσωπικού. 

4. Την 1100383/1330/Α0006/2001 (ΦΕΚ 1485 Β'/ 
31.10.2001), απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών». 

5. Την 2/80345/0004/8.11.99 κοινή απόφαση «Μεταβί¬ 
βαση εξουσίας υπογραφής σύμφωνα με το άρθρο 7 παρ. 
1 του Ν. 1943/91» (ΦΕΚ2040/19.11.99τ.Β'). 

6. Το γεγονός ότι από την απόφαση αυτή θα προκληθεί 
δαπάνη ύψους δώδεκα χιλιάδων τετρακοσίων πενήντα 
οκτώ ευρώ (12.458) € η οποία θα βαρύνει τον προϋπολο¬ 
γισμό του Πε.Σ.Υ. Θεσσαλίας, αποφασίζουμε: 

Εγκρίνουμε την υπερωριακή απασχόληση δέκα έξι (16) 
υπαλλήλωντης Κεντρικής Υπηρεσίας του Περιφερειακού 
Συστήματος Υγείας Θεσσαλίας και μέχρι τρεις χιλιάδες 
διακόσιες πενήντα (3.250) ώρες από 1.10.2002 έως 
31.12.2002. 

Η απασχόληση των παραπάνω υπαλλήλων κρίνεται 
αναγκαία λόγω της μεγάλης έλλειψης προσωπικού, και 
των αυξημένων υπηρεσιακών αναγκών. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες 15.00 έως 21.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι ο υπάλληλος 
Δημήτριος Σουπεκιώτης. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2002. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2002 

Οι Γ ενικοί Γ ραμματείς 
Δημοσιονομικής 

Πολιτικής Υπουργείου Υπουργείου 

Οικονομίας και Οικονομικών Υγείας και Πρόνοιας 

I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ.Φ. 133/1120 (4) 

Αύξηση των καταβαλλόμενων συντάξεων του Ταμείου 
Επικουρικής Ασφάλισης Προσωπικού Ταμείου Νομι¬ 
κών για το 2002. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 2084/ 
1992 (Α' 165) σε συνδυασμό με τις διατάξεις της παρ. 6 
του άρθρου 8 του Ν. 2335/1995. 

2. Τις διατάξεις των άρθρων 23 παρ.1 στοιχ. ιε και 24 
παρ. 1 του Ν. 1558/1985 (Α' 137) «Κυβέρνηση και Κυβερ¬ 
νητικά Όργανα». 

3. Τις διατάξειςτου άρθρου 15του Π.Δ/τος213/1992 (Α' 
102) «Οργανισμός της Γενικής Γραμματείας Κοινωνικών 
Ασφαλίσεων» και του Π.Δ. 372/1995 (Α'201) «Μεταφορά 
της Γ ενικής Γ ραμματείας Κοινωνικών Ασφαλίσεων από το 
Υπουργείο Υγείας. Πρόνοιας και Κοινωνικών Ασφαλίσεων 
στο Υπουργείο Εργασίας». 

4. Τις διατάξεις του άρθρου 29 Α' του Ν. 1558/1985 (Α' 
137) όπως προστέθηκαν με τις διατάξεις του άρθρου 27 
του Ν. 2081/1992 (Α' 154) και αντικαταστάθηκαν με τις 
διατάξειςτου άρθρου 1 του Ν. 2469/1997 (Α'38) «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις». 

5. Τις διατάξεις του άρθρου 7 του Ν. 1275/1982 (Α' 100) 
«Αύξηση των συντάξεων ΤΕΒΕ, ΤΑΕ, ΤΣΑ και Ταμείου 
Ασφαλίσεως Επιχειρηματιών Κινηματογράφου». 

6. Την 80088/31.10.2001 (Β' 1485) κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων». 

7. Το 3425/25/1.2.2002 έγγραφο του Υπουργείου Εθνι¬ 
κής Οικονομίας «Αύξηση των συντάξεων και εφάπαξ πα¬ 
ροχών για το έτος 2002». 

8. Την απόφαση του Διοικητικού Σμβουλίου του Ταμείου 
Επικουρικής Ασφάλισης Προσωπικού Ταμείου Νομικών 
που διατυπώθηκε στην 482/14.5.2002 συνεδρίασή του. 

9. Την 128/17.10.2002 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

10. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Ταμείου Επικουρικής Ασφάλισης Προσωπικού Ταμεί¬ 
ου Νομικών ύψους 16 χιλ. ευρώ περίπου κατά το τρέχον 
έτος, για την οποία έχει εγγράφει πίστωση στον Κ.Α.Ε. 
0629 του προϋπολογισμού οικονομικού έτους 2002 του 
Ταμείου. Η δαπάνη ως προς τα επόμενα έτη, θα βαρύνει 
τον αντίστοιχο κωδικό εκάστου προϋπολογισμού, απο¬ 
φασίζουμε: 

Οι καταβαλλόμενες από το Ταμείο Επικουρικής Ασφά¬ 
λισης Προσωπικού Ταμείου Νομικών συντάξεις στους συ¬ 


νταξιούχους του, των οποίων το συνταξιοδοτικό δικαίωμα 
εμπίπτει στο μέχρι 31.12.2001 χρονικό διάστημα, αυξάνο¬ 
νται από 1.1.2002 ως εξής: 

1. Για το τμήμα σύνταξης έως 400.00 ευρώ ποσοστό αύ¬ 
ξησης 3,5%. 

2. Γιατο τμήμα σύνταξης από 400,01 - 620 ευρώ ποσο¬ 
στό αύξησης 1,5%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. ΥΠΠΟ/ΓΝΟΣ/65962 (5) 

Καθορισμός τιμής εισιτηρίου εισόδου στο Κάστρο 
Πλαταμώνα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 29α του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ Α' 137), όπως προ¬ 
στέθηκε με το άρθρου 27 του Ν. 2081/92 (ΦΕΚ Α' 154) και 
τροποποιήθηκε με το άρθρο 1 του Ν. 2469/97 (ΦΕΚ Α'38). 

2. Τις διατάξεις του άρθρου 97 του Ν. 2683/1999 «Κύ¬ 
ρωση του Κώδικα Κατάστασης Δημοσίων Πολιτικών Διοι¬ 
κητικών Υπαλλήλων και Υπαλλήλων Ν.Π.Δ.Δ. και άλλες 
διατάξεις «(ΦΕΚΑ' 19). 

3. Τις διατάξεις του Π.Δ. 941/77 « Περί Οργανισμού του 
ΥΠΠΟ» (ΦΕΚΑ'320). 

4. Τις διατάξεις του άρθρου 9 παράγρ. 3 του Ν. 736/77 
«Περί Οργανισμού του Ταμείου Αρχαιολογικών Πόρων 
και Απαλλοτριώσεων (ΦΕΚΑ'316). 

5. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ Β' 57). 

6. Την 17/14.11.2001 πρόταση του Διοικητικού Συμβου¬ 
λίου του ΤΑΠΑ. 

7. Την 2/9.1.2002 Γνωμοδότηση του Κεντρικού Αρχαιο¬ 
λογικού Συμβουλίου (Κ.Α.Σ). 

8. Το 188031/223/1.8.2002 έγγραφο του Υπουργείου 
Οικονομίας και Οικονομικών. 

9. Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών για την ανάθεση αρμοδιοτήτων στους Υφυ¬ 
πουργούς Οικονομίας και Οικονομικών (ΦΕΚ Β' 1485). 

10. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Α. Ορίζουμε την τιμή εισιτηρίου εισόδου στο Κάστρο 
Πλαταμώνα σε δύο (2) Ευρώ για το κύριο εισιτήριο και σε 
ένα (1) Ευρώ για το μειωμένο. 

Β. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
κυβερνήσεως. 

Αθήνα, 11 Νοεμβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

Γ. ΦΛΩΡΙΔΗΣ Ε. ΒΕΝΙΖΕΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠ.ΠΟ/ΚΑΤΕΧΝ/Δ/65902 (6) 

Προσθήκη τμημάτων στη Μουσική Σχολή Δήμου Νίκαιας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την ΥΠ.ΠΟ/ΓΝΟΣ/33990/31.8.87 απόφαση «προϋπο¬ 
θέσεις λειτουργίας τμήματος κρουστών» (ΦΕΚ500/Β/87). 

6. ΤηνΥΠ.ΠΟ/ΓΝΘΣ/49095/30.10.91 απόφαση «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού στους Γεν. Γραμματείς, Γεν. 
Διευθυντές, Προϊσταμένους Δ/νσεων, Τμημάτων, Γρα¬ 
φείων, της Κ.Υ. του ΥΠ.ΠΟ». (ΦΕΚ987/Β/28.11.91). 

7. Την ΥΠ.ΠΟ/ΚΑΤΕΧΝ/Δ/5270/23.5.1995 απόφαση «χο¬ 
ρήγηση άδειας λειτουργίας της Μουσικής Σχολής Κοινό¬ 
τητας Νίκαιας» (ΦΕΚ 539/τ.Β'/21.6.1995). 

8. Την από 7.11.2002 αίτηση με τα συνημμένα δικαιολο- 
γητικά, αποφασίζουμε: 

Συμπληρώνουμε την ΥΠ.ΠΟ/ΚΑΤΕΧΝ/Δ/5270/23.5.1995 
απόφασή μας «χορήγηση άδειας λειτουργίας στη Μουσι¬ 
κή Σχολή Κοινότητας Νίκαιας (ΦΕΚ 539/τ.Β'/21.6.1995) 
και εγκρίνουμε τη λειτουργία των τμημάτων Αντίστιξης, 
Φυγής, στη Μουσική Σχολή Δήμου Νίκαιας από το σχολι¬ 
κό έτος 2002-2003. 

Από τις διατάξεις αυτής της απόφασης δενπροκαλείται 
δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. ΥΠ.ΠΟ/ΚΑΤΕΧΝ/Δ/65898 (7) 

Έγκριση μεταστέγασης Ωδείου Δήμου Έδεσσας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. ΤηνΥΠ.ΠΘ/ΓΝΘΣ/49095/30.10.91 απόφαση «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού», στους Γεν. Γραμματείς, Γεν. 
Δ/ντές, Προϊσταμένους Δ/νσεων, Τμημάτων, Γραφείων, 
της Κ.Υ. του ΥΠ.ΠΟ». (ΦΕΚ 987/Β/28.11.91). 


6. Την ΥΠ.ΠΟ/ΚΑΤΕΧΝ/Δ/22647/6.2.95 απόφαση «χο¬ 
ρήγηση άδειας ίδρυσης και λειτουργίας Ωδείου στην Δη¬ 
μοτική Επιχείρηση Έδεσσας» (ΦΕΚ 162/Β/9.3.95). 

7. Το από 23.10.2002 πρακτικό αυτοψίας της Δ/νσης Τε¬ 
χνικών Υπηρεσιών Τμήματος Πολεοδομίας της Νομαρ¬ 
χιακής Αυτοδιοίκησης Πέλλας. 

8. Την από 25.2.2002 αίτηση, με τα συνημμένα δικαιο- 
λογητικά, αποφασίζουμε: 

Εγκρίνουμε τη μεταστέγαση του Ωδείου Δήμου Έδεσ¬ 
σας στο τετραόροφο κτίριο επί της οδού Στουγιαννάκη 
19, στην Έδεσσα, κατόπιν αιτήσεως της Δημοτικής Επι¬ 
χείρησης «ΚΑΤΑΡΡΑΚΤΕΣ ΕΔΕΣΣΑΣ». 

Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των 15 σπουδαστών. 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. ΥΠ.ΠΟ/ΚΑΤΕΧΝ/Δ/65897 (8) 

Έγκριση μεταβίβασης της άδειας ίδρυσης και λειτουρ¬ 
γίας του Ωδείου «ΜΟΥΣΙΚΟΣ ΤΟΝΟΣ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την ΥΠ.ΠΟ/ΓΝΌΣ/49095/30.10.91 απόφαση «Μεταβί¬ 
βαση αρμοδιοτήτων Υπουργού, και δικαιώματος υπογρα¬ 
φής «Με εντολή Υπουργού» στους Γ εν. Γ ραμματείς, Γ εν. 
Δ/ντές, Προϊσταμένους Δ/νσεων, Τμημάτων, Γραφείων, 
της Κ.Υ. του ΥΠ.ΠΟ». (ΦΕΚ 987/Β/28.11.91). 

6. Την ΥΠ.ΠΟ/ΚΑΤΕΧΝ/Δ/29578/6.7.98 απόφαση «χο¬ 
ρήγηση άδειας ίδρυσης και λειτουργίας Ωδείου» (ΦΕΚ 
741/Β/20.7.98). 

7. Την από 22.10.2002 αίτηση μετά συνημμένα δικαιο- 
λογητικά, αποφασίζουμε: 

Εγκρίνουμε τη μεταβίβαση της άδειας ίδρυσης και λει¬ 
τουργίας του Ωδείου «ΜΟΥΣΙΚΟΣ ΤΟΝΟΣ» στην Καντιώ- 
τη Τατιάνα, επειδή έχει τα νόμιμα προσόντα. 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αριθ. ΥΠ.ΠΟ/ΚΑΤΕΧΝ/Δ/65901 (9) 

Έγκριση μεταστέγασης της Λυρικής Μουσικής Σχολής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσε- 
ως του εσωτερικού κανονισμού του Ωδείου Θεσσαλονί¬ 
κης». 

5. ΤηνΥΠ.ΠΟ/ΓΝΌΣ/49095/30.10.91 απόφαση «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού», στους Γεν. Γραμματείς, Γεν. 
Δ/ντές, Προϊσταμένους Δ/νσεων, Τμημάτων, Γραφείων, 
της Κ.Υ. του ΥΠ.ΠΟ». (ΦΕΚ 987/Β/28.11.91). 

6. Την ΥΠ.ΠΟ/ΓΝΟΣ/55194/4051/16.2.1990 απόφαση 
«χορήγηση ίδρυσης και λειτουργίας Μουσικής Σχολής 
στον Γιάννη Κανάλη» (ΦΕΚ 109/τ.Β'/21.2.1990). 

7. Το από 11.10.2002 πρακτικό αυτοψίας της Επιτροπής 
Ελέγχου Καταλληλότητας κτιριακών εγκαταστάσεων 
μουσικών εκπαιδευτηρίων. 

8. Την από 18.9.2002 αίτηση μετά συνημμένα δικαιολο- 
γητικά, αποφασίζουμε: 

1. Εγκρίνουμε τη μεταστέγαση της Λυρικής Μουσικής 
Σχολής στο κτίριο επί της οδού Σύρου και Πελίας 2 στο 
Περιστέρι. 

Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των 15 σπουδαστών. 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

- ♦ - 

Αριθ. ΥΠ.ΠΟ/ΚΑΤΕΧΝ/Δ/65838 (10) 

Τροποποίηση της ΥΠ.ΠΟ/ΚΑΤΕΧΝ/Δ/57745/26.9.2002 
απόφασης του Υπουργού Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. ΤηνΥΠ.ΠΌ/ΓΝΌΣ/49095/30.10.91 απόφαση «Μεταβί¬ 
βαση αρμοδιοτήτων Υπουργού και δικαιώματος υπογρα¬ 


φής «Με εντολή Υπουργού, στους Γεν. Γ ραμματείς, Γεν. 
Διευθυντές, Προϊσταμένους Δ/νσεων, Τμημάτων, Γρα¬ 
φείων, της Κ.Υ. του ΥΠ.ΠΟ» (ΦΕΚ 987/Β/28.11.91). 

6. Την ΥΠ.ΠΟ/ΚΑΤΕΧΝ/Δ/57745/26.9.2002 απόφαση 
«χορήγηση άδειας ίδρυσης και λειτουργίας Μουσικής Σχο¬ 
λής στον Νικόλαο Ματθαίου» (ΦΕΚ 1317/Β/10.10.2002). 

7. Την από 20.9.2002 αίτηση, με τα συνημμένα δικαιο- 
λογητικά, αποφασίζουμε: 

Τροποποιούμε την ΥΠ.ΠΟ/ΚΑΤΕΧΝ/Δ/57745/26.9.2002) 
απόφασή μας, «χορήγηση άδειας ίδρυσης και λειτουρ¬ 
γίας Μουσικής Σχολής στον Νικόλαο Ματθαίου» (ΦΕΚ 
1317/Β/10.10.2002), ως προς την επωνυμία η οποία στο 
εξής θα είναι: «ΜΟΥΣΙΚΗ ΣΧΟΛΗ ΑΦΩΝ ΜΑΤΘΑΙΟΥ ΠΤΟ- 
ΛΕΜΑΪΔΑΣ». 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 65011/6467 (11) 

Αποδοχή παραίτησης ενός αναπληρωματικού μέλους 
στο Διοικητικό Συμβούλιο του Ταχ. Ταμιευτηρίου και 
διορισμός νέου. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) των άρθρων 13, 14 και 15 του Β' Κεφαλαίου Ν. 
2690/99 «Κύρωση του Κώδικα Διοικητικής Διαδικασίας 
και άλλες διατάξεις» (Α' 45). 

β) του άρθρου 9 του Ν. 2801/2000 « Ρυθμίσεις θεμάτων 
αρμοδιότητας του Υπουργείου Μεταφορών και Επικοινω¬ 
νιών και άλλες διατάξεις» (Α' 46), όπως τροποποιήθηκε 
και συμπληρώθηκε με την παρ. 2 του άρθρου 14 του Ν. 
2867/00 (Α' 273) και με το άρθρο 40 του Ν. 2912/01 (Α' 94). 

γ) το Π.Δ. 366/96 « Οργανισμός του Ταχυδρομικού Τα¬ 
μιευτηρίου» (Α' 236), όπως ισχύει σήμερα. 

δ) του άρθρου 29 Α του Ν. 1558/85 « Κυβέρνηση και 
Κυβερνητικά όργανα» (Α' 137), όπως το άρθρο αυτό 
προστέθηκε με το άρθρο 27 του Ν. 2081/92 (Α' 154) και 
αντικαταστάθηκε με το άρθρο 1 παρ. 2α του Ν. 2469/97 
(Α' 38). 

2. Την 42276/4678/29.8.2000 απόφαση του Υπουργού 
Μεταφορών και Επικοινωνιών «Διορισμός Προέδρου, 
Αντιπροέδρου, Μελών και Γραμματέα του Διοικητικού 
Συμβουλίου, διορισμός Προέδρου, Μελών και Γραμμα¬ 
τέα του Δ.Σ. του Ταχυδρομικού Ταμιευτηρίου (Β' 1078)», 
όπως τροποποιήθηκε και ισχύει. 

3. Την από 8.11.2002 υποβληθείσα παραίτηση του ανα¬ 
πληρωματικού μέλους Φώτη Κασόλα από το Διοικητικό 
Συμβούλιο του Ταχυδρομικού Ταμιευτηρίου. 

4. Την ανάγκη αντικατάστασης, του ενός αναπληρωμα¬ 
τικού μέλους στο Δ.Σ. του Ταχυδρομικού Ταμιευτηρίου, 
για την εύρυθμη λειτουργία του, αποφασίζουμε: 

Αποδεχόμαστε την από 8.11.2002 υποβληθείσα παραί¬ 
τηση του αναπληρωματικού μέλους Φώτη Κασόλα από το 
Δ.Σ. του Ταχυδρομικού Ταμιευτηρίου και διορίζουμε, αντ’ 

αυτού, τον Γρηγόριο Κράμπα του Αντωνίου, για το υπό¬ 
λοιπο της θητείας του. 

Κατά τα λοιπά ισχύει η 42276/4678/29.8.2000 απόφασή 
μας (Β' 1078), όπως τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 7001/2/321-η (12) 

Τροποποίηση της 7001 /2/321 -β/28.9.1988 απόφασης του 
Υπουργού Δημόσιας Τάξης «Εσωτερική διάρθρωση και 
λειτουργία της Υποδιεύθυνσης Δίωξης Ναρκωτικών 
της Διεύθυνσης Ασφαλείας Θεσσαλονίκης» (Β' 743). 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξειςτου άρθρου 11 παρ. 2του Ν. 1481/1984 
(Α' 152) «Οργανισμός Υπουργείου Δημόσιας Τάξης και 
άλλες διατάξεις» όπως αντικαταστάθηκε με το άρθρο 1 
του Ν. 1590/1986 (Α'49). 

2. Τις διατάξειςτου άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με το άρθρο 1 παρ. 2 εδάφ. α' του Ν. 
2496/1997 (Α'38). 

4. Τις διατάξεις της 7004/3/31 από 29.10.2001 απόφα¬ 
σης του Πρωθυπουργού και του Υπουργού Δημόσιας Τά¬ 
ξης «Ανάθεση αρμοδιοτήτων στον Υφυπουργό Δημόσιας 
Τάξης» (Β' 1477). 

5. Τις διατάξεις του άρθρου 1 περίπτωση Β'εδάφ. 1 της 
7004/3/32 από 12.11.2001 απόφασης του Υφυπουργού 
Δημόσιας Τάξης «Μεταβίβαση αρμοδιοτήτων Υφυπουρ¬ 
γού Δημόσιας Τάξης σε υφιστάμενα υπηρεσιακά όργα¬ 
να» (Β' 1558). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1. 

Στο τέλος της παραγράφου 1 του άρθρου 2 της 7001 /2/ 
321 -β από 28.9.1988 απόφασης του Υπουργού Δημόσιας 
Τάξης (Β' 743) προστίθεται εδάφιο ως εξής: 

«Επίσης είναι αρμόδιο για την καταπολέμηση παρανό¬ 
μων προσόδων από τη διακίνηση ναρκωτικών, καθώς και 
για την καταπολέμηση διακίνησης ναρκωτικών μέσω του 
διαδικτύου, συνεργαζόμενο προς τούτο με άλλους συ- 
ναρμόδιους φορείς». 

Άρθρο 2. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου 2002 

Ο Αρχηγός 
ΦΩΤΙΟΣ ΝΑΣΙΑΚΟΣ 


Αριθ. 4829 (13) 

Σύσταση Νομικού Προσώπου με την επωνυμία «ΑΘΛΗΤΙ¬ 
ΚΟ ΚΕΝΤΡΟ ΔΗΜΟΥ ΑΒΔΗΡΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 203 του Π. Δ/τος 410/95 
(Δ.Κ.Κ), (ΦΕΚ Α'. 231) Κωδικοποίηση σε ενιαίο κείμενο νό¬ 
μου με τίτλο "Δημοτικός και Κοινοτικός Κώδικας" των 
ισχυουσών διατάξεων του Δημοτικού και Κοινοτικού Κώ¬ 
δικα, όπως τροποποιήθηκαν και συμπληρώθηκαν. 

2. Τις ρυθμίσεις του άρθρου 29 του Ν.1558/85 (ΦΕΚ 
137/Α/85) "Κυβέρνηση και Κυβερνητικά Όργανα". 

3. Τις διατάξεις του άρθρου 27 του Ν. 2081/92 (ΦΕΚ 
154/Α/92) με το οποίο προστέθηκε νέο άρθρο 29Α στο Ν. 
1558/85. 

4. Τις διατάξεις των άρθρων 1 και7του Ν. 2503/97 (ΦΕΚ 
107/Α/97) "Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις". 

5. Την 4308/6.7.2001 απόφαση του Γενικού Γραμματέα 
Περιφέρειας Ανατολικής Μακεδονίας - Θράκης για μετα¬ 
βίβαση αρμοδιότητας υπογραφής "Με εντολή Γενικού 
Γραμματέα" η οποία δημοσιεύθηκε στο ΦΕΚ 917/Β/ 
17.7.2001. 

6. Την 69/14.6.2001 απόφαση του Δημοτικού Συμβουλί¬ 
ου Αβδήρων Ν. Ξάνθης "Σύσταση νομικού προσώπου με 
την επωνυμία "Αθλητικό Κέντρο Δήμου Αβδήρων", απο¬ 
φασίζουμε: 

Συστήνουμε Δημοτικό Νομικό Πρόσωπο Δημοσίου Δι¬ 
καίου στο Δήμο Αβδήρων με την επωνυμία "ΑΘΛΗΤΙΚΟ 
ΚΕΝΤΡΟ ΔΗΜΟΥ ΑΒΔΗΡΩΝ". 

Το Νομικό Πρόσωπο θα χρησιμοποιεί σφραγίδα που κυ¬ 
κλικά θα φέρει χαραγμένες τις λέξεις "ΕΛΛΗΝΙΚΗ ΔΗΜΟ¬ 
ΚΡΑΤΙΑ - ΝΟΜΟΣ ΞΑΝΘΗΣ" την επωνυμία του και στο μέ¬ 
σο το εθνόσημο. 

Άρθρο Ιο 
Σκοπός 

2. Σκοπός του Νομικού Προσώπου Δημοσίου Δικαίου με 
την επωνυμία "ΑΘΛΗΤΙΚΟ ΚΕΝΤΡΟ ΔΗΜΟΥ ΑΒΔΗΡΩΝ" 
είναι: 

α) η δημιουργία και η λειτουργία αθλητικών κέντρων και 
γυμναστηρίων, χώρων αθλοπαιδιών και γυμναστικής, 
ώστε να καλύπτονται οι αυξημένες ανάγκες για άθληση 
των δημοτών και ιδίως των νέων. 

β) Η ανάπτυξη συνολικού αθλητισμού, για να καλυ¬ 
φθούν οι ανάγκες κατά ηλικία ενδιαφέροντα κλπ. Η καλ¬ 
λιέργεια φίλαθλου συναγωνιστικού πνεύματος, μακριά 
από φανατισμούς, ανταγωνισμούς και κερδοσκοπικούς 
στόχους και γενικά ότι έχει σχέση με την ανάπτυξη του 
αθλητισμού. 

Άρθρο 2ο 
Διάρκεια 

Η διάρκεια του Νομικού Προσώπου Δημοσίου Δικαίου 
με την επωνυμία "ΑΘΛΗΤΙΚΟ ΚΕΝΤΡΟ ΔΗΜΟΥ ΑΒΔΗ¬ 
ΡΩΝ" είναι αόριστη. Καταργείται μόνο με απόφαση του 
Δημοτικού Συμβουλίου και πράξη του Γ.Γ. της Περιφέρει¬ 
ας που δημοσιεύεται στην Εφημερίδα της Κυβερνήσεως 
στις εξής περιπτώσεις: 

Α) Σε περίπτωση που δεν υπάρχει αθλητική δραστηριό¬ 
τητα στην περιφέρεια του Δήμου. 

Β) Σε κάθε άλλη περίπτωση που επιβάλλεται από διάτα¬ 
ξη Νόμου η από ιδιαίτερες συνθήκες. 

Σε περίπτωση κατάργησης του Νομικού Προσώπου η 
περιουσία του περιέρχεται στο Δήμο Αβδήρων και διατί¬ 
θεται με απόφαση του Δ.Σ., όπως ορίζεται στις διατάξεις 
περί Νομικών Προσώπων των ΟΤΑ. 

Άρθρο 3ο 
Περιουσία - Πόροι 

α) Η ετήσια επιχορήγηση του Δήμου Αβδήρων, για την 
κάλυψη των αναγκών λειτουργίας, συντήρησης των εγκα¬ 
ταστάσεων, μισθοδοσίας προσωπικού, καθώς επίσης και 
κάθε άλλη παροχή του Δημοσίου ή του Δήμου ή άλλου νο¬ 
μικού προσώπου, είτε προς τον Δήμο Αβδήρων για λογα¬ 
ριασμό του. 

β) Οι πρόσοδοι από την περιουσία του. 

γ) Οι εισπράξεις από το αντίτιμο των Υπηρεσιών του. 

δ) Κάθε είδους εισφορές, δωρεές, κληρονομιές, κλη¬ 
ροδοσίες. 

ε) Εισπράξεις από την τυχόν επιβολή οικονομικής ει¬ 
σφοράς. 

στ) Περιουσία του νομικού προσώπου είναι η υφιστάμε¬ 
νη μέχρι σήμερα κινητή και ακίνητη περιουσία του Δήμου 
που έχει παραχωρηθεί για αθλητικές εκδηλώσεις στα 
αθλητικά σωματεία του Δήμου. 

Άρθρο 4ο 

Διοίκηση - Εκπροσώπηση 

Το Νομικό Πρόσωπο θα εκπροσωπείται ενώπιον κάθε 
Αρχής καθώς και στις συναλλαγές του με τρίτους από 
τον Πρόεδρο του Δ.Σ. και σε περίπτωση απουσίας του ή 
κωλύματος από τον Αντιπρόεδρο. Η διοίκηση και η εκ¬ 
προσώπηση του νομικού προσώπου θα είναι σύμφωνη 
με τα οριζόμενα στο άρθρο 203 του Π.Δ. 410/1995 και 
στον κανονισμό λειτουργίας του, που θα καταρτισθεί 
από το Δ.Σ. 

Αναλυτικότερα: 

α) Το νομικό πρόσωπο θα διοικείται από δμελές Διοικη¬ 
τικό Συμβούλιο, με ισάριθμα αναπληρωματικά μέλη το 
οποίο θα συγκροτηθεί με απόφαση του Δημοτικού Συμ¬ 
βουλίου και θα αποτελείται από τον εκάστοτε Αντιδήμαρ- 
χο του Δήμου Αβδήρων ως Πρόεδρο, (2) δύο Δημοτικούς 
Συμβούλους, (2) εκπροσώπους αθλητικών σωματείων 
που έχουν ως έδρα το Δήμο Αβδήρων. Η θητεία των με¬ 
λών του Διοικητικού Συμβουλίου του νομικού προσώπου 
θα ακολουθεί την Δημοτική περίοδο και θα λήγει με την 
εγκατάσταση του νέου Διοικητικού Συμβουλίου. Το νομι¬ 
κό πρόσωπο θα εκπροσωπείται στα δικαστήρια και σε κά¬ 
θε άλλη Δημόσια Αρχή από τον Πρόεδρο ή τον νομικό 
αναπληρωτή του. 

Το Δ.Σ. Νομικού Προσώπου φροντίζει για την επιτυχία 
του σκοπού του Νομικού Προσώπου, διαχειρίζεται την 
περιουσία του και γενικά τα συμφέροντά του και διοικεί 
εποπτεύει και ελέγχει όλη τη λειτουργία του σύμφωνα με 
το Νόμο. 

ΤοΔ.Σ.του Νομικού Προσώπου μπορεί με απόφασή του 
να αναθέτει ορισμένα καθήκοντα ή αρμοδιότητες σε επι¬ 
τροπές που θα συστήνει στις οποίες θα μπορούν να μετέ¬ 
χουν και ιδιώτες εθελοντές. 


Άρθρο 5ο 
ΛειτουργείαΔ.Σ. 

Το Δ.Σ. συνεδριάζειτακτικά κάθε μήνα ύστερα από πρό¬ 
σκληση του Προέδρου και υπό την προεδρία του ή εκτά¬ 
κτως όποτε θεωρεί ο Πρόεδρος ότι αυτό επιβάλλεται. 

Οι αποφάσεις λαμβάνονται με την απόλυτη πλειοψηφία 
των παρόντων μελών. Σε ισοψηφία υπερισχύει η ψήφος 
του προέδρου. 

Άρθρο 6ο 

Αρμοδιότητες του Προέδρου 

Ο Πρόεδρος του Διοικητικού Συμβουλίου συγκαλεί το 
Διοικητικό Συμβούλιο σε συνεδρίαση και προεδρεύει αυ¬ 
τού, προΐσταται στις υπηρεσίες του και ασκεί τη γενική 
εποπτεία και τον έλεγχο της λειτουργίας του. Εκπροσω¬ 
πεί το Ν.Π.Δ.Δ. όπως αναφέρεται στο άρθρο 5 και φρο¬ 
ντίζει για τα συμφέροντα αυτού, σύμφωνα με τις διατά¬ 
ξεις των νόμων και του παρόντος οργανισμού και με τις 
αποφάσεις του Διοικητικού Συμβουλίου. 

Παραγγέλλει μαζί με το Διοικητικό Συμβούλιο την πλη¬ 
ρωμή των εξόδων του προϋπολογισμού και κάθε άλλη 
έκτακτη δαπάνη και φροντίζει για την τήρηση ακριβώς 
των διατάξεων που ισχύουν κάθε φορά και αναφέρονται 
στα Δημοτικά και Κοινοτικά Νομικά Πρόσωπα και του πα¬ 
ρόντος οργανισμού. 

Εισηγείται στο Δ.Σ. τα θέματα που πρέπει να συζητη¬ 
θούν και να ληφθούν σε αυτά αποφάσεις και εκτελεί αυ¬ 
τές. 

Θεωρεί και υπογράφει όλα τα έγγραφα που εξέρχονται, 
τα αποδεικτικά στοιχεία των εισπράξεων, τα εντάλματα 
των πληρωμών και τις μισθοδοτικές καταστάσεις του 
προσωπικού. 

Υπογράφει επίσης και τα πρακτικά των συνεδριάσεων 
του Δ.Σ. μαζί με τον Γραμματέα. 

Άρθρο 7ο 
Κανονισμοί 

Με απόφαση του Δημοτικού Συμβουλίου, που εγκρίνε- 
ται από το Γ ενικό Γ ραμματέα της Περιφέρειας συντάσσε- 
ται ο κανονισμός λειτουργίας του νομικού προσώπου, ο 
οποίος στηρίζεται στον πρότυπο κανονισμό λειτουργίας, 
που θα εκδοθεί με Κ.Υ.Α. των Υπουργών ΕΣ.Δ.Δ. & Α. και 
Πολιτισμού. 

Μέχρι την δημοσίευση της άνω Κ.Υ. Α. στην Εφ. τ. Κ. το 
νομικό πρόσωπο συνεχίζει να λειτουργεί σύμφωνα με τον 
υφιστάμενο κανονισμό λειτουργίας. 

Άρθρο 8ο 

Οικονομική Διαχείριση 

Εφαρμόζονται αναλογικά οι διατάξεις που ισχύουν για 
τους Δήμους. 

Εφόσον το νομικό πρόσωπο επιχορηγείται από το κρά¬ 
τος η επιχορήγηση αυτή εγγράφεται χωριστά στα έσοδα 
του προϋπολογισμού. Αν αυτή παρέχεται στο νομικό πρό¬ 
σωπο για την εκπλήρωση ειδικού σκοπού εγγράφεται 
αντίστοιχη πίστωση για το σκοπό αυτό ιδιαιτέρως στα 
έξοδα του προϋπολογισμού. 

Άρθρο 9ο 

Προϋπολογισμός - Απολογισμός 

Ο προϋπολογισμός και ο απολογισμός καταρτίζεται 
από το Διοικητικό Συμβούλιο, εγκρίνεται με απόφαση του 
Δημοτικού Συμβουλίου, η οποία υπόκειται στον έλεγχο 

των πράξεων των Δημοτικών και Κοινοτικών Συμβουλίων, 
σύμφωνα με τις ισχύουσες κάθε φορά διατάξεις. 

Άρθρο 10ο 

ΕΚΤΕΛΕΣΗ ΕΡΓΩΝ-ΠΡΟΜΗΘΕΙΕΣ 

Γίνονται από το νομικό πρόσωπο πάντα, σύμφωνα με τις 
ισχύουσες κάθε φορά διατάξεις περί προμηθειών και εκτέ¬ 
λεσης έργων των Οργανισμών Τοπικής Αυτοδιοίκησης. 

Άρθρο 11ο 

Προσωπικό 

Σχετικά μετο προσωπικό θα προσληφθεί σύμφωνα με τις 
διατάξειςτου Νόμου μετά απάτη δημοσίευση στο ΦΕΚτης 
σύστασηςτου Νομικού Προσώπου και ανάλογα με τις ανά¬ 
γκες αυτού, με απόφαση του δημοτικού συμβουλίου, ύστε¬ 
ρα από αιτιολογημένη εισήγηση του Δ.Σ. του Ν.Π.Δ.Δ. 

Άρθρο 12ο 

Καθήκοντα Προσωπικού 

Τα καθήκοντα του προσωπικού θα καθορισθούν από 
τον Οργανισμό Εσωτερικής Υπηρεσίας που θα ψηφισθεί. 


Άρθρο 13ο 

Για κάθε άλλη λεπτομέρεια που δεν προβλέπεται στην 
παρούσα εφαρμόζονται οι αντίστοιχες διατάξεις του Ν 
2880/01 και του άρθρου 203 του Π.Δ. 410/95 και ρυθμίζε¬ 
ται με απόφαση του Δημοτικού Συμβουλίου, ύστερα από 
αιτιολογημένη πρόταση του Διοικητικού Συμβουλίου του 
Νομικού Προσώπου Δημοσίου Δικαίου και στηριζόμενη 
στο Νόμο. 

Άρθρο 14ο 

Από τις δαπάνες της απόφασης αυτής προκαλείται δα¬ 
πάνη σε βάρος του προϋπολογισμού του Δήμου και στον 
Κ.Α. 75/161.9-9 ύψους 1.000.000 δρχ. και 2.000.000 δρχ. 
για κάθε ένα από τα επόμενα πέντε οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 22 Οκτωβρίου 2002 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




